Jaanuar 2005

Jaanuar 2005, kroonika ◄ | oktoober 2004 | november 2004 | detsember 2004 | jaanuar 2005 | veebruar 2005 | märts 2005 | aprill 2005 | ► 2004. aasta India ookeani maavärin: Banda Acehis leiti elusana mees, kes oli oma maja rusude alla mattunud. Rootsis, Soomes ja Norras oli leinapäev. Sumatra saare lähedal ookeani põhjas registreeriti Richteri skaalal kuni 6,5 magnituudini ulatuv järeltõuge. Iisraeli-Palestiina konflikt: Iisraeli väed tulistasid väidetavalt kogemata Gaza tsooni lõunaosas Deir al Balahis. Üheksa-aastane tüdruk Ibtihal Mithqal Zaher sai surma ja tema 11-aastane õde sai haavata. Palestiina sissid tulistasid väidetavalt kogemata välja Qassam-tüüpi raketi. See tabas Jabāliyād. Palestiina tüdruk sai surma. Iisraeli Kaitsejõudude sõdurid tapsid Khān Yūnisis 11 inimest, kellest 9 olevat olnud sissid ja kaks tsiviilisikud. Türgis võeti kasutusele uus liir, mille nominaalväärtus on vana liiri omast 1 000 000 korda väiksem. Luksemburg sai Euroopa Liidu eesistujamaaks. Lõppesid Harju maavanema Orm Valtsoni volitused. Iraagis Baladi õhkis enesetaputerrorist rahvuskaardi bussi kõrval lõhkeainega täidetud veoauto. Hukkus 25 inimest. Iraagis Sāmarrā’s lasti maha neli patrullinud politseinikku. Horvaatias toimus presidendivalimiste esimene voor. Stjepan Mesić kogus 49% häältest, paremuselt teise tulemuse (20%) sai Jadranka Kosor. Tallink sulges Tallinna–Peterburi laevaliini, millel kurseeris laev Fantaasia. Harju maavanema kohusetäitjaks sai Jaan Mark. Iraagi pealinnas Bagdadi lääneosas püüdis taksojuhist enesetaputerrorist lõhkeainega täidetud autoga rammida partei Iraagi Rahvuslik Leppimine peakorteri juurde viiva tee ääres politsei kontrollpunkti, kuid põrkus politsei pikapiga ning plahvatas. Kõrval olnud sõidukid süttisid. Kaks politseinikku ja üks eraisik said surma, 25 inimest sai kannatada. Vastutuse toimunu eest võttis mässuline rühmitus Ansar as-Sunna Armee. Iraagis Baladi lähedal USA sõjaväebaasi lähedal asuva kontrollpunkti juures õhkis enesetaputerrorist auto. Kuus rahvuskaartlast sai surma, kaheksa haavata. Iraagis Tikrītis lõhkes kaks teeäärset miini. Kuus rahvuskaartlast sai surma, neli haavata. Iraagis Mosulis püüdis patrulliv politseinik eemaldada peata surnukeha ning hukkus püünismiini läbi. Iraagis Bayjīs lasti ühe kontrollpunkti juures maha kaks politseinikku. Eestis alustas tegevust firma Rimi Baltic AB. Iraagi mässulised Abū Muş‘ab az-Zarqāwī juhitavast rühmitusest tapsid Bagdadis Hurriyya[küsitav] linnaosas kubernerkonna kuberneri ja Bagdadi linnapea ‘Alī al-Ḥaidarī ning ühe tema ihukaitsjatest. Mahmoud Abbas valiti Palestiina omavalitsuse presidendiks. Eestis ulatus jaanuaritormi Gudrun tuule kiirus iiliti 38 meetrini sekundis ja Pärnus tõusis vesi 295 cm üle Kroonlinna nulli. Startis NASA kosmosesond Deep Impact, mille eesmärgiks tekitada 4. juulil vasekamaka kokkupõrge komeediga Tempel 1 ning uurida vallanduvat gaasi- ja tolmupilve. Euroopa Kosmoseagentuuri sond Huygens laskus Titani pinnale. Eesti Kultuurkapital andis üle kaheksa 100 000-kroonist aastapreemiat. Laureaatideks osutusid Ilmar Moss, Tõnu Kaljuste, Aleksander Eelmaa, Ene Lamp, Ants-Eduard Teder, Krista Aru, Toomas Rank ning filmi "Frank ja Wendy" režissöörid. Iraagis toimusid üldvalimised.